**פרוטוקול ישיבת הנהלה כלכלית מס' 08.20 מתאריך 31.5.20**

אלון קולט סקר את הפעילות בתאגיד האנרגיה **משקי אנרגיות מתחדשות בע"מ** (להלן "החברה"), בכלל זה השלמת תהליכים בפרויקטים קיימים וקבלת היתרים לשטחי קרקע נוספים בדרום הארץ ומימוש פרויקטים חדשים בגליל. במקביל, החברה נמצאת לקראת סיום תהליך ההכנות להנפקה ראשונית בבורסה בתל אביב. הרציונל הנו כי תהליך התשקיף יסתיים במהלך השבועיים הקרובים ומיד לאחר מכן יצאו לתהליך שיווק.

אספת הבעלים של החברה החליטה להזרים הון בעלים נוסף, כ-4 מיליון ₪ לכל ארגון. סכום זה הוא במקום 5 מיליון ₪ שהתחייב כל ארגון לתת כהלוואה.

נוסף על כך יש להשלים מספר מהלכים להעמדת הערבויות שעליהן התחייב כל ארגון בהסכם הכניסה.

אספת האגש"ח אישרה הזרמת הון של 4 מיליון ₪ בהתאם לשיעור האחזקות של משקי עמק הירדן ושאר המשקים.

משק שלא יהיה מעוניין להשלים את תוספת ההשקעה ידולל בתוך התאגיד.

כמו כן התבקשו המשקים לחלוקת הוצאות ההקמה ותשלומי הריבית בין הבעלים באופן יחסי. ההוצאות, כאמור, יחויבו במשקי עמק הירדן.

**העמדת ערבויות ביצוע:**

משקי עמק הירדן תעמיד ערבות לשני הבנקים בהתאם לחלוקה הנדרשת ולמסמך הערבויות שעליו חתמו יתר הארגונים עם הבנקים. בבנק לאומי שתי הערבויות הן ערבויות ביצוע של "ביחד ולחוד", ומשקי עמק הירדן פועלים יחד עם שאר הארגונים להסדרת הנושא בהתאם למתווה גרנות.

להבהרה – מדובר בערבויות ביצוע לפרויקטים שכבר בתהליך. עם השלמת התהליך יפחתו שיעורי הערבויות בהתאם.

בבנק המזרחי הערבות היא לחוד בלבד.

**החלטות:**

1. הון בעלים נוסף: אישור הזרמת הון של הבעלים בהיקף של 173,913 ₪ לפי חלקה של דגניה בתאגיד. אישור חלוקת הוצאות ההקמה בסך כ-3,940 ₪ ותשלומי ריבית של כ-3,132 ₪. אושר פה אחד.
2. העמדת ערבויות: אישור העמדת ערבות גב אל גב למשקי עמק הירדן באופן יחסי כמצורף בטבלה. אושר פה אחד.
3. ועדת כספים התבקשה לקיים דיון בנוגע למכלול ההשקעות הפיננסיות המנוהלות על ידי גופים מנהלים ומסגרת ניהול עצמי.

במהלך הדיון נדון הרכב המדיניות של כלל התיקים, הכוללים גם את ההשקעה הנ"ל וחשיפה לתחום האנרגיות המתחדשות.

ההמלצות, בנוגע לשינוי מדיניות, אם יתקבלו כאלה, יובאו לאישור ההנהלות.